stanford-oval/wikipedia huggingface dataset:
Old Mornings Dawn

| Old Mornings Dawn Summoning |
| --- | --- | --- |

Studioalbumin tiedot
 Äänitetty : 2012–2013
 Studio : Nachtschattenstudio
 Julkaistu: 5. kesäkuuta 2013
 Tyylilaji: tunnelmallinen black metal
 Kesto: 64.27
 Levy-yhtiö: Napalm Records
Listasijoitukset
  24.
Summoningin muut julkaisut
| Oath Bound 2006 | Old Mornings Dawn 2013 | With Doom We Come 2018 |
Old Mornings Dawn on tunnelmallista black metalia soittavan Summoningin seitsemäs studioalbumi. Levyn julkaisi itävaltalainen Napalm Records 7.6.2013. Albumi nousi Suomen virallisella albumilistalla sijalle 24
Kappaleet

Evernight – 2.48 (instrumentaali)
Flammifer – 7.07
Old Mornings Dawn – 9.29
The White Tower – 9.35
Caradhras – 9.32
Of Pale White Morns and Darkened Eves – 8.22
The Wandering Fire – 8.02
Earthshine – 9.32
Kokoonpano

Protector – kitara, kosketinsoitin, rumpuohjelmointi, laulu, efektit
Silenius – kosketinsoitin, äänet, efektit, laulu
Arvostelut

Imperiumi: 8/10
Kaaoszine: 3/10
Metal Storm:
Aiheesta muualta

http://www.summoning.info/, Yhtyeen viralliset kotisivut
Old Mornings Dawn discogs.com -sivustolla
Albumi Old Mornings Dawn Encyclopaedia Metallum -sivustolla (englanniksi)
Epäluottamuslause

Epäluottamuslause tarkoittaa parlamentaarisessa järjestelmässä parlamentin tekemää päätöstä, jonka mukaan hallituksella ei ole enää parlamentin enemmistön tukea, mikä johtaa hallituksen kaatumiseen.
Joissain maissa kuten Saksassa, Israelissa tai Espanjassa parlamentti voi kaataa hallituksen vain valitsemalla ensin hallitukselle uuden johtajan. Maissa joissa on kaksikamarijärjestelmä, voidaan vaatia kummankin kamarin luottamus tai vain alahuoneen. Suomessa epäluottamusäänestystä edeltää yleensä välikysymys, johon hallitus on velvollinen vastaamaan. Hallituksen kaatuminen epäluottamuslauseeseen oli melko yleistä maailmansotien välisenä aikana; viimeksi epäluottamuslauseeseen on kaatunut von Fieandtin hallitus vuonna 1958. Maissa joissa on presidentiaalinen järjestelmä, kuten Yhdysvalloissa, hallitus on vastuussa presidentille ja se ja parlamentti ovat täysin toisistaan erotettuja, eikä kumpikaan voi erottaa toista. [lähde? ]
Koko hallituksen ohella epäluottamuslausetta voidaan esittää myös yksittäiselle ministerille. Suomessa ministeri on joutunut eroamaan kaksi kertaa eduskunnan hyväksyttyä hänelle esitetyn epäluottamuslauseen: vuonna 1922 ulkoministeri Rudolf Holstin oli erottava, koska eduskunta katsoi hänen ylittäneen valtuutensa hänen allekirjoittaessaan reunavaltiosopimuksen (Varsovan sopimus), ja vuonna 1948 sisäministeri Yrjö Leino joutui jättämään hallituksen niin sanottujen Leinon vankien tapauksen vuoksi.
Oreithyia

Boreas makaa Oreithyian väkisin. Yksityiskohta 
apulialaisesta punakuvio-oinokhoesta, 360 eaa.
Oreithyia oli kreikkalaisessa mytologiassa Ateenan kuninkaan Erekhtheuksen ja Praksithean tytär. Hänen veljiään olivat Kekrops, Pandoros ja Metion, ja sisariaan Prokris, Kreusa ja Khthonia.
Boreas, pohjoistuuli, rakastui Oreithyiaan, mutta epäonnistuttuaan kosimisyrityksissään hän päätti ryöstää tämän itselleen puolisoksi. Oreithyian ollessa Ilissos-joella Boreas päätti toteuttaa suunnitelmansa, ja vei tämän mukanaan Traakiaan. Täällä hän verhosi Oreithyian pilviverhoon ja makasi tämän väkisin, koska voima ja väkivalta olivat enemmän pohjoisen myrskytuulen ominaisuuksia.
Oreithyia synnytti Boreaalle kaksi tytärtä, Khionen ja Kleopatran, sekä kaksi siivekästä poikaa, Kalaiksen ja Zeteen, jotka tunnetaan boreadeina.
Muita saman nimisiä hahmoja

Oreithyia, nereidi
Oreithyia, nymfi, jota kutsuttiin myös Adoniksen isoäidiksi.
Epälineaarinen järjestelmä

Epälineaarinen järjestelmä on systeemi, jonka vaste ei ole verrannollinen siihen kohdistettuun syötteeseen. Epälineaariseen systeemiin ei päde superpositioperiaate toisin kuin lineaariseen systeemiin.[lähde? ]
Epälineaarinen kehitys voi olla kaoottista, jolloin verraten pieni tapahtuma saa aikaan merkittävän tapahtumaketjun. Epälineaarisuudesta johtuen systeemin kehityksessä voidaan tunnistaa perhosvaikutus. Toisin sanoen systeemin alkutilassa tapahtuvat pienetkin muutokset kertaantuvat ja voivat aiheuttaa suuriakin muutoksia systeemin myöhempiin tiloihin.[lähde? ]
Epämetalli

Epämetallit ovat alkuaineita, jotka eivät käyttäydy kuten metallit. Epämetallit muodostavat usein kovalenttisia sidoksia. Epämetallit ovat yleensä kaasuja tai kiinteitä aineita. Jotkut epämetallit (esimerkiksi jodi) ja puolimetallit (esimerkiksi pii) kuitenkin kiteytyvät metallinkiiltoiseen muotoon, joten epämetallin käsite on määriteltävä aineen kemian eikä ulkonäön mukaan.
Varsinaisia epämetalleja ovat hiili, typpi, happi, fosfori, rikki ja seleeni, halogeenit (fluori, kloori, bromi, jodi ja astatiini) ja jalokaasut (helium, neon, krypton, argon, ksenon ja radon) joskus myös puolimetallit (boori, pii, germanium, arseeni, antimoni, telluuri ja polonium). Vety lasketaan usein epämetallien joukkoon, koska se on kaasu ja muodostaa usein kovalenttisidoksia normaaliolosuhteissa. Vedyn pelkistymisreaktiot ovat kuitenkin harvinaisia, ts. se yleensä luovuttaa eikä vastaanota elektroneja, kuten varsinaiset epämetallit, joten se ei ole kemiallisesti ottaen epämetalli. Hydridi-ionia, joka on elektronin vastaanottanut vety, esiintyy vain poikkeuksellisen elektropositiivisissa tapauksissa, kuten alkalihydrideissä (esimerkiksi litiumhydridi LiH), ja itse asiassa vety alkaa käyttäytyä kuin metalli korkeassa paineessa.
Alkuaineina epämetallit ovat vakaita eivätkä reagoi aggressiivisesti. Ne eivät muodosta metallisidoksia, joten niillä ei ole metallikiiltoa sekä niiden lämmön- ja sähkönjohtokyky on huono. Hiili on kiinteä, jonkin verran sähköä johtava aine, jonka esiintyy standardiolosuhteissa grafiittina tai amorfisena eli aktiivihiilenä. Typpi, happi, vety ja halogeeneista fluori ja kloori ovat kaksiatomisia kaasuja. Fosfori, rikki ja seleeni muodostavat moniatomisia rakenteita, joten ne ovat kiinteitä, kiteytyviä aineita. Kiinteät epämetallit eivät liukene veteen, kaasumaiset vain vähän, eivätkä kummatkaan reagoi veden kanssa kuten halogeenit.
Typpi palaa vasta erittäin kuumassa, mutta useat muut epämetallit syttyvät ja jauhemuodossa saattavat palaa jopa räjähtämällä. Syntyvät oksidit ovat kaasuja (hiili, rikki, typpi) tai kiinteitä aineita. Epämetallioksidien vesiliuokset ovat happamia ja ne syövyttävät metalleja. Typpihappo, fosforihappo ja rikkihappo ovat vahvoja happoja, seleenihappo on keskivahva ja hiilihappo taas on heikko happo. (Divetyoksidi eli vesi on neutraali ja voi toimia niin happona kuin emäksenäkin.)
Epämetallien keskinäiset sidokset ovat usein kovalentteja, ts. elektronit jaetaan. Erityisesti hiili-hiili-sidos on tästä syystä erittäin kestävä, joten hiilen yhdisteistä eli orgaanisista aineista voi tulla erittäin monimutkaisia.
Myös 2000-luvulla keinotekoisesti aikaansaadut halogeeni tennessiini ja jalokaasu oganesson ovat teoriassa epämetalleja, mutta niiden epästabiiliuden vuoksi asiaa on vaikea käytännössä osoittaa.
Erkki Peltonen (kauppaneuvos)

Erkki Ilmari Peltonen (s. 19. joulukuuta 1946 Juupajoki) on suomalainen yrittäjä ja yritysjohtaja, joka on saanut kauppaneuvoksen arvonimen.
Juupajoella syntyneen Peltosen puoliso on Mirja Tenkanen. Peltonen kävi keskikoulun Oriveden yhteiskoulussa 1953 ja valmistui sähköteknikoksi Tampereen teknillisestä koulusta 1972. Hän oli Keskusosuusliike Hankkijalla sähköasentaja 1963–1969 ja työnjohto- ja työpäällikkötehtävissä 1972–1987. Sähköasennusliike Sähköpeko Ky:n, vuodesta 1996 Sähköpeko Oy, perustaja ja toimitusjohtaja Peltonen oli 1987–2008 ja hän toimi myös yrityksen hallituksen puheenjohtajana. Peltonen on ollut myös Tampereen Projektisähkö Oy:n, vuodeata 2011 Tampereen Ilmastointi Yhtymä Oy, ja Ilmapirkka Ky:n, vuodeta 2000 Ilmapirkka Oy, omistaja ja hallituksen puheenjohtaja. Hänellä on lisäksi ollut liike-elämän ja muita luottamus- ja asiantuntijatehtäviä. Kauppaneuvoksen arvonimen Peltonen sai 2011. Hänen perustamansa talotekniikan laaja-alaiseksi yhtiöksi kehittynyt Peko-konserni myytiin 2015 ruotsalaiselle Bravidalle.
Orellana

Maakunta ecuadorin kartalla
Orellana on yksi Ecuadorin 24 maakunnasta. Sen pääkaupunki on Puerto Francisco de Orellana, pinta-ala 21 675 km2 ja vuonna 2010 väkiluku oli 137 848.
Aiheesta muualla

Kuvia tai muita tiedostoja aiheesta Orellana Wikimedia Commonsissa
Ecuadorin maakunnat
Azuay
Bolívar
Cañar
Carchi
Chimborazo
Cotopaxi
El Oro
Esmeraldas
Galápagos
Guayas
Imbabura
Loja
Los Ríos
Manabí
Morona-Santiago
Napo
Orellana
Pastaza
Pichincha
Santa Elena
Santo Domingo de los Tsáchilas
Sucumbíos
Tungurahua
Zamora-Chinchipe
Elevhemmet vid svenska samskolan

| Elevhemmet vid svenska samskolan |
| --- | --- |
 Elevhemmetin katujulkisivu keväällä 2022.
Osoite:  Mariankatu 41
Sijainti:  Kaakinmaa, Tampere
Koordinaatit:  61°29′36″N, 23°44′46″E
Rakennustyyppi:  asuinrakennus (nyk. lasten päiväkoti)
Valmistumisvuosi:  1926
Suunnittelija:  Birger Federley
Urakoitsija:  Tähtinen & Sola 
Tyylisuunta:  1920-luvun uusklassismi
Runkorakenne:  tiilimuuraus 
Julkisivumateriaali:  rappaus
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Elevhemmet vid svenska samskolan on arkkitehti Birger Federleyn suunnittelema, vuonna 1926 valmistunut rakennus, joka sijaitsee Tampereella osoitteessa Mariankatu 41. Se on ruotsinkielisen yhteiskoulun Svenska samskolanin vanha oppilaskoti. Talo tehtiin asuntolaksi niille oppilaille, jotka tulivat kouluun kaupungin ulkopuolelta ja tarvitsivat sisäoppilaitostyyppistä majoitusta. Rakennuksesta on käytetty kutsumanimeä ”Inttan”.
Elevhemmet edustaa arkkitehtuuriltaan tyylipuhdasta 1920-luvun uusklassismia. Vaalealla rappauksella päällystetyssä, tiilikattoisessa kivitalossa on kolmen pääkerroksen lisäksi ullakko ja kellari. Mariankadun puoleisessa pääjulkisivussa korostuu toinen kerros eli niin sanottu juhlakerros, jonka ikkuna-aukkoja on koristeltu kaiteilla, luneteilla ja ornamenteilla.
Elevhemmetin ensimmäinen ja toinen kerros remontoitiin 1980-luvulla ruotsinkielisen päiväkodin tiloiksi. Tässä yhteydessä pohjoispäätyyn lisättiin paloportaat ja pihan puolelle rakennettiin pieni laajennusosa. Samalla vanha pääsisäänkäynti Mariankadulta suljettiin. 1990-luvulla rakennuksen kolmanteen kerrokseen tuli yksityisiä asuinhuoneistoja.
Pirkanmaan maakuntamuseon mukaan Elevhemmet on rakennustaiteellisesti ja historiallisesti erittäin merkittävä kohde. Alkuperäiset piirteensä hyvin säilyttänyt talo sijaitsee maisemallisesti keskeisellä paikalla, joten sillä on myös kaupunkikuvallista arvoa. Rakennus on suojeltu asemakaavalla.
NHL 10

| NHL 10 |
| --- | --- |
 Suomen version kansikuvassa on Mikko Koivu.
Kehittäjä:  EA Canada
Julkaisija:  EA Sports
Pelisarja:  NHL
Julkaistu:  NA 15. syyskuuta 2009EU 17. syyskuuta 2009
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: E10+  Virheellinen ESRB-arvo   PEGI: 16   VET: 7+
Alusta:  PlayStation 3 Xbox 360
Jakelumuoto:  Blu-ray, DVD
Oheislaite:  pad-ohjain
Lisää peliartikkeleitaVideopelien teemasivulla
Infobox OK   : 
NHL 10 on EA Canadan kehittämä ja EA Sportsin julkaisema jääkiekkopeli, joka on NHL-pelisarjan 19. osa. Peli ilmestyi Yhdysvalloissa 15. syyskuuta ja Euroopassa 17. syyskuuta 2009. Pelin englannin kielisenä selostajana toimii Gary Thorne.
Uudet ominaisuudet

Laitakahinat: Uudella laitapelitaktiikalla pelaaja voi tarttua vastustajaan laidassa ja potkia kiekkoa omille joukkuekavereille.
Agressiivisuustaktiikat: Voit painostaa vastustajan puolustajia taklaamalla ja karvaamalla korkealta, jolloin puolustajat voivat tehdä virheitä.
Peli jatkuu vihellyksen jälkeen: Pelaajat voivat taklata, laukoa, ottaa jäähyjä ja tapella myös sen jälkeen kun tuomari viheltää pelin poikki
Uudet 1. persoonan tappelut: Tappelut ovat nyt kuvattu tappelijan omin silmin, eli ensimmäisen persoonan kuvakulmasta.
Uskomattomat maalit: Pelaajat voivat nyt laukoa one-timereita irtokiekoista, pelata kiekkoa ja laukoa polviltaan sekä lyödä kiekkoja ilmasta maaliin.
Parannettu syöttöpeli: Uudistettu syöttelypeli, jolla saadaan lisää tarkkuutta syöttöihin. Pelaajat voivat myös syöttää luistimilla.
Parannetut maalivahdit: Maalivahdit osaavat nyt sijoittua paremmin ja palautua torjunnoista nopeammin. Myös uusia maalivahtien animaatioita on lisätty peliin.
Todellisentuntuinen katsomo: Katsojien animaatioita on parannettu, ja he reagoivat enemmän pelin tapahtumiin.
Be A GM: Pelaaja voi johtaa NHL-joukkuetta kuin olisi sen toimitusjohtaja.
Pokaalitaisto: Uusi pelitila, jossa voi hypätä suoraan Stanley Cupin pudotuspeleihin.
Koko Sveitsin liiga (National League A)
Liigat

NHL
AHL
SM-Liiga
Elitserien
O2 Extraliga
DEL
National League A
Kansikuva

Pohjois-Amerikan version kansikuvapelaajana on Chicago Blackhawksin Patrick Kane. Suomessa kansikuvapelaajana on Minnesota Wildin Mikko Koivu, Ruotsissa Washington Capitalsin Nicklas Bäckström, Sveitsissä New York Islandersin Mark Streit ja Tanskan versiossa Phoenix Coyotesin Mikkel Bødker.
Demo

Pelin demo on julkaistu Xbox 360:lle ja PlayStation 3:lle UK:n PlayStation Storessa 20. elokuuta 2009. Euroopan PlayStation Storessa demo julkaistiin 27. elokuuta.
Soundtrack

Alexisonfire - "Young Cardinals"
Cancer Bats - "Deathsmarch"
CKY - "Hellions on Parade"
Disco Ensemble - "Golden Years"
Dragonforce - "Heroes of Our Time"
Eagles of Death Metal -  "Anything 'Cept the Truth"
Earl Greyhound - "Oye Vaya"
Green Day - "Know Your Enemy"
Megadeth - "Peace Sells"
MeTalkPretty - "Wake Up! Wake Up!"
Ministry  - "Keys to the City"
MxPx - "Kids in America"
Nickelback - "Burn It to the Ground"
Papa Roach - "Into the Light"
Priestess - "Raccoon Eyes"
Rancid - "The Bravest Kids"
Scorpions - "Rock You Like a Hurricane"
Thousand Foot Krutch - "Fire It Up"
Aiheesta muualla

EA Sports - NHL 10 (suomeksi)
Nomenklatuura

Nomenklatuura (ven. номенклату́ра [nəmʲɪnklɐˈturə], taustalla lat. nomenclatura 'nimilista') oli vallanpitäjien joukko Neuvostoliitossa ja muissa sosialistissa valtioissa. Nomenklatuura muodosti maan eliitin. Nomenklatuura oli suhteellisen pieni suuremmassa yhteiskunnassa hallitseva ryhmä, joka nautti etuoikeutettua asemaa. Nomenklatuuran jäsenet kuuluivat käytännössä aina kommunistiseen puolueeseen.
Nomenklatuura vastasi maan korkeimmasta hallinnosta: puoluejohto, politbyroon jäsenet ja Kremlin virkamiehet luonnollisesti kuuluivat nomenklatuuraan. Nomenklatuuraan kuului vain osa kommunistisen puolueen jäsenistä ja yhteiskunnan virkamiehistä. Suuri osa puolueen jäsenistä tai virkamiehistä ei ollut eliittiä. Alemmille puolueen jäsenille ja virkamiehille oli Neuvostoliitossa oma sanansa, 'apparatsikki' (ven. 'аппара́тчик'). Neuvostoliiton poliittisen järjestelmän tutkijan Michael Voslenskyn mukaan Brežnevin kaudella nomenklatuuraan kuului kolme miljoonaa ihmistä. Nomenklatuura oli keskittynyt Moskovaan, ja alueilla siihen kuuluvia oli suhteellisen vähän. Nomenklatuuran asettuminen Moskovaan liittyi vallan keskittämiseen Moskovaan.
Nomenklatuura sai alkunsa kun keisarin ja keisarillisen Venäjän virkamiesten tilalle tulivat vuonna 1917 bolševikit. Ensimmäisen Neuvosto-Venäjän virkamiehistön muodostivat Vladimir Leninin vallankumoukselliset ja jotkut porvarilliset asiantuntijat, jotka auttoivat talouden hallinnassa. Nomenklatuura kuitenkin syntyi vasta elokuussa 1923, kun maan poliittinen johto esitti tehtäviin nimitettäviä henkilöitä jakamalla nimilistoja. Nomenklatuura vahvistui Josif Stalinin kaudella. Brežnevin kaudella nomenklatuuraan kuuluvien keski-ikä oli jo 70 vuotta.
Asema ja valta

Nomenklatuuraan kuuluvat henkilöt työskentelivät hallinnon kaikilla portailla ja pystyivät käyttämään asemaansa pönkittääkseen omaansa ja muiden taloudellista ja sosiaalista asemaa. Nomenklatuuraan kuuluvat valitsivat uudet jäsenet kommunistisen puolueen sisältä. Kommunistisen puolueen sisällä etenemisen kautta oli mahdollista päästä tehtaanjohtajaksi, sillä poliittinen johto vastasi myös taloudellisesta toiminnasta ja kaikki yritykset olivat valtio-omisteisia. Nomenklatuuran keskittynyt valta oli proletariaatin diktatuuri -ajatuksen vastaista. Työntekijät eivät varsinaisesti päässeet käyttämään valtaa yhteiskunnassa.
Edut ja elintaso

Neuvostoliiton nomenklatuuraan kuuluneet ja heidän perheensä nauttivat etuoikeuksista. He saivat tyypillisesti auton, mahdollisesti jopa autonkuljettajan sekä pääsyn yhteiskunnan eliitille varattuihin erikoisliikkeisiin, joissa oli saatavilla laadukkaampia tavaroita. Erikoisliikkeen etuja olivat lisäksi jonottomuus ja nopea palvelu. Neuvostoliitossa tällainen erikoisliike oli Berjozka, Tšekkoslovakiassa Tuzex, Puolassa Pevex ja DDR:ssä Intershop. Nomenklatuuralle tarkoitettuja neuvostoyhteiskunnan hienoimpia autoja olivat ZiLn valmistamat limusiinit ja GAZ:n Tšaika-limusiinit. Nomenklatuuraan kuuluva saivat parempaa terveydenhoitoa, ja he saivat myös viettää lomia Mustanmeren rannikolla eri kohteissa.
Kirjallisuutta

Michael Voslensky: Nomenklatura: The Soviet Ruling Class.  1st edition painos Doubleday, 1984.  ISBN 0385176570.
Oswald Achenbach

| Oswald Achenbach |
| --- | --- |
 Ludwig des Coudres, Oswald Achenbach, 1847.
Henkilötiedot
Syntynyt: 2. helmikuuta 1827 Düsseldorf, Saksa
Kuollut: 1. helmikuuta 1905 (77 vuotta) Düsseldorf, Saksa
Kansalaisuus:  saksalainen
Taiteilija
Ala:  taidemaalari
Taidesuuntaus:  Düsseldorfin koulukunta
 Nimikirjoitus
Oswald Achenbach, Näkymä Firenzeen, 1898.
Oswald Achenbach (2. helmikuuta 1827 Düsseldorf – 1. helmikuuta 1905 Düsseldorf) oli saksalainen taidemaalari. Andreas Achenbach oli hänen vanhempi veljensä.
Achenbach opetti Düsseldorfin akatemiassa ja tuli itse tunnetuksi varsinkin maisemamaalauksillaan. Vuodesta 1863 alkaen hän toimi akatemian maisemaalauksen professorina.
Achenbach meni 3. toukokuuta 1851 naimisiin Julie Arnzin kanssa. Pariskunnalle syntyi vuosina 1852–1857 neljä tytärtä ja vuonna 1861 yksi poika.[lähde? ]
Achenbach kuoli Düsseldorfissa 78-vuotispäivänsä aattona.
Aiheesta muualla

Kuvia tai muita tiedostoja aiheesta Oswald Achenbach Wikimedia Commonsissa
Elina Vanhanen

Elina Vanhanen (s. 10. syyskuuta 1998) on suomalainen salibandyn pelaaja, pelipaikaltaan puolustaja. Hän on pelannut Naisten Salibandyliigassa helsinkiläisessä M-Teamissa kausina 2013–2017, helsinkiläisessä EräViikingeissä kausina 2017–2019 ja nurmijärveläisessä SB-Prossa vuodesta 2019 alkaen. Hän on kahdeksan kauden aikana pelannut liigan runkosarjassa 148 liigaottelua, joissa hän on tehnyt 41 maalia ja saanut 31 syöttöpistettä. Pudotuspelejä hänellä on 37, ja niissä hän on tehnyt kuusi maalia ja antanut kuusi maalisyöttöä. Hän on saavuttanut SM-hopeaa kaudella 2020–2021 ja SM-pronssia kaudella 2017–2018.
Vanhanen saavutti hopeaa alle 19-vuotiaiden tyttöjen maailmanmestaruuskilpailuissa 2016.
Elaiónas

| Elaiónas Ελαιώνας |
| --- | --- |
 Kaupungin kartta, jossa Elaiónas korostettuna.
Kaupunki:  Ateena, Attika, Kreikka
Suuralue:  3.
Koordinaatit:  37°59′23″N, 23°41′52″E
Lähialueet:  Aigáleo, Akadimía Plátonos, Kolokynthoú, Votanikós
Elaiónas (kreik. Ελαιώνας; myös Eleónas) on kaupunginosa Ateenassa Kreikassa. Se sijaitsee Ateenan länsilaidalla ja kuuluu kaupungin 3. suuralueeseen. Kaupunginosa sijaitsee Athinón-valtakadun ja Ierá Odóksen välisellä alueella.
Kaupunginosassa sijaitsee Elaiónaksen metroasema. Kaupunginosan eteläpuolella sijaitsee Votanikóksen kaupunginosa, pohjoispuolella Kolokynthoú, koillispuolella Akadimía Plátonos ja länsipuolella Aigáleon kaupunki.
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Olle Lycksell

| Olle Lycksell |
| --- | --- |

Henkilötiedot
Syntynyt: 24. elokuuta 1999 (ikä 25) Oskarshamn, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  181 cm
Paino:  80 kg
Seura
Seura:  Växjö Lakers HC
Sarja:  SHL
Pelaajaura
Pääsarjaura:  2017–
Aik. seurat:  Linköping HC (SHL) IK Oskarshamn (Allsv.) Färjestad BK (SHL)
NHL-varaus:  168. varaus, 2017 Philadelphia Flyers
Nils Olle Mattias Lycksell (s. 24. elokuuta 1999 Oskarshamn, Ruotsi) on ruotsalainen jääkiekkoilija, joka edustaa SHL-joukkue Växjö Lakers HC:ta. Hän on pelipaikaltaan vasen laitahyökkääjä, mutta Lycksell osaa pelata myös keskellä.
Ura > Seuraura

Lycksell on IK Oskarshamnin kasvatti. Hän toimi kaudella 2013–2014 seuran U16-junioreiden varakapteenina. Lycksell siirtyi kaudeksi 2014–2015 Linköping HC:n U16-junioreihin, mutta hän palasi kaudeksi 2015–2016 kasvattajaseuraansa IK Oskarshamniin ja siirtyi seuran J18-junioreihin. Lycksell debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa vain 16-vuotiaana. Kaudeksi 2016–2017 hän palasi jälleen Linköpingiin ja siirtyi seuran J18-junioreihin. Lycksell oli pudotuspeleissä joukkueen paras pistemies ja syöttäjä tehoilla 2+6=8 ja hän voitti Linköpingin sisäisen tehotilaston lukemalla +7. Lycksell voitti kauden päätteeksi J18 Allsvenskanin pronssia.
Philadelphia Flyers varasi Lycksellin kuudennella kierroksella 168. pelaajana NHL:n varaustilaisuudessa 2017. Kaudella 2017–2018 hän debytoi Linköpingin SHL-joukkueessa, jossa Lycksellin tulokaskausi toi 26 runkosarjaottelussa tehot 5+2=7. Hän sai tililleen ensimmäisen SHL-ottelunsa 2. marraskuuta 2017 Brynäs IF:ää vastaan, mutta Lycksell jäi ottelussa kuitenkin ilman jääaikaa. Hän sai ensimmäiset peliaikansa SHL:ssä seuraavassa ottelussa 5. marraskuuta 2017 Karlskrona HK:ta vastaan, jolloin Lycksell sai jääaikaa 8.47 minuuttia. SHL-uransa avausmaalin hän teki viidennessä ottelussaan 17. marraskuuta 2017 vieraissa HV71:tä vastaan. Lycksell pelasi kauden aikana miesten pelejä myös kaksi Allsvenskan-ottelua lainalla kasvattajaseurassaan IK Oskarshamnissa joulukuussa 2017.
Tammikuussa 2018 Lycksell teki Linköpingin kanssa kaksivuotisen SHL-sopimuksen.
Ura > Maajoukkueura

Lycksell on pelannut kymmenen nuorten maaottelua.
NHL 11

| NHL 11 |
| --- | --- |
 NHL 11:n kansikuva, jossa on Jonathan Toews.
Kehittäjä:  EA Canada
Julkaisija:  EA Sports
Pelisarja:  NHL
Julkaistu:  NA 7. syyskuuta 2010EU 16. syyskuuta 2010
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: 10+  Virheellinen ESRB-arvo   PEGI: 16   VET: 11+
Alusta:  PlayStation 3   Xbox 360
Jakelumuoto:  Blu-ray, DVD
Oheislaite:  pad-ohjain
Lisää peliartikkeleitaVideopelien teemasivulla
Infobox OK   : 
NHL 11 on EA Canadan kehittämä ja EA Sportsin julkaisema urheilupeli. Peli julkaistiin Yhdysvalloissa 7. syyskuuta 2010 ja Euroopassa 16. syyskuuta 2010.
Pelin aiheena on jääkiekkopeli ja se on NHL-pelisarjan 20:s osa.
Pelin verkko-ominaisuudet suljettiin 11. tammikuuta 2013.